C 260/6
LV
Eiropas Savienības Oficiālais Vēstnesis
24.7.2023.
V (Atzinumi)
PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU
EIROPAS KOMISIJA Iepriekšējs paziņojums par koncentrāciju (Lieta M.11144 – COLT TECHNOLOGY SERVICES GROUP / LUMEN EMEA BUSINESS) Lieta, kas pretendē uz vienkāršotu procedūru (Dokuments attiecas uz EEZ)
(2023/C 260/05)
1.
Komisija 2023. gada 17. jūlijā saņēma paziņojumu par ierosinātu koncentrāciju, ievērojot Padomes Regulas (EK) Nr. 139/2004 (1) 4. pantu un pēc lietas nodošanas izskatīšanai atbilstoši 4. panta 5. punktam.
Šis paziņojums attiecas uz šādiem uzņēmumiem: — Colt Technology Services Group Limited (Apvienotā Karaliste), ko kontrolē Colt Group Holdings Limited (“Colt”, Apvienotā Karaliste), ko pilnībā kontrolē Star Horizon Management LLC (Amerikas Savienotās Valstis), un — Camelot Landing, LLC (Amerikas Savienotās Valstis), CenturyLink Europe B.V (Nīderlande), Lumen Technologies Austria GmbH (Austrija), Lumen Technologies Belgium SA (Beļģija), Lumen Technologies Denmark ApS (Dānija), Lumen Technologies EMEA Holdings Limited (Apvienotā Karaliste) un to attiecīgajiem meitasuzņēmumiem, kā arī dažiem Lumen ASV un transatlantiskajiem zemūdens aktīviem, kopā “mērķsabiedrība” vai “mērķsabiedrības”, kas visas pieder koncernam Lumen, ko pilnībā kontrolē Lumen Technologies, Inc. (Amerikas Savienotās Valstis).
Colt Apvienošanās regulas 3. panta 1. punkta b) apakšpunkta nozīmē vienpersoniski iegūs pilnīgu kontroli pār mērķsabiedrību.
Koncentrācija tiek veikta, iegādājoties daļas.
2.
Attiecīgie uzņēmumi veic šādu uzņēmējdarbību:
— Colt ir starptautisks telekomunikāciju uzņēmums, kas sniedz tīkla pakalpojumus tīkla ietilpīgās nozarēs un balss pakalpojumus, kas atbalsta pāreju no tradicionāliem uz nākamās paaudzes balss pakalpojumiem Eiropā, ASV, Indijā un Āzijā, — mērķsabiedrības nodrošina telesakaru infrastruktūru (optiskās šķiedras infrastruktūru un līdzāsatrašanās pakalpojumus) un integrētās pārvaldības pakalpojumus visā Eiropā, Tuvajos Austrumos un Āfrikā.
Mērķsabiedrība būtībā ietver visu Lumen darījumdarbību un aktīvus Eiropā, Tuvajos Austrumos un Āfrikā.
3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
(1) OV L 24, 29.1.2004., 1. lpp.
(“Apvienošanās regula”).